cyanic-selkie/wikianc huggingface dataset:
Κίροφ
Η πόλη Κίροφ (Киров), η οποία παλαιότερα ονομάζονταν Βιάτκα (Вя́тка), είναι το διοικητικό κέντρο της ομώνυμης περιφέρειας του Ομοσπονδιακού Διαμερίσματος του Βόλγα. Είναι χτισμένη επί του ποταμού Βυάτκα. Σύμφωνα με την απογραφή του 2010 είχε 473.695 κατοίκους, ενώ με βάση την απογραφή του 2002 ήταν 480.411.
Ιστορία
Το 1181 έμποροι από το Νόβγκοροντ έχτισαν το οχυρό Κλύνοφ στην περιοχή. Για πρώτη φορά αναφέρεται ως πόλη σε έγγραφα του 1374. Το 1489 ενσωματώθηκε στο Μεγάλο Δουκάτο της Μοσχοβίας. Η πόλη ήταν σε διάφορες περιόδους και υπό τον έλεγχο του Χανάτου του Καζάν. Το παλαιότερο σημαντικό κτίσμα είναι ο Καθεδρικός Ναός Κοιμήσεως της Θεοτόκου (1689).
Το 1781 η Μεγάλη Αικατερίνη μετονόμασε την πόλη σε Βυάτκα και την όρισε έδρα του ομώνυμου κυβερνείου. Την τσαρική περίοδο ήταν τόπος εξορίας για πολλές προσωπικότητες, όπως οι Αλεξάντερ Χέρτσεν, Αλεξάντρ Βίτμπεργκ και Μιχαήλ Σαλτικόφ-Στσεντρίν. Στα τέλη του 19ου αιώνα έγινε σημαντικός σταθμός του υπερσιβηρικού σιδηροδρόμου.
Την σοβιετική περίοδο μετονομάστηκε σε Κίροφ προς τιμήν του κομμουνιστή Σεργκέι Κίροφ. Το όνομα παραμένει και μετά από την πτώση της ΕΣΣΔ, όμως διάφορα ιδρύματα, όπως το πανεπιστήμιο, φέρουν την παλαιότερη ονομασία (Βυάτκα).
Διοικητικές δομές
Η πόλη Κίροφ είναι το διοικητικό κέντρο της ομώνυμης περιφέρειας. Εντάσσεται μαζί με άλλες 134 αγροτικές περιοχές και κοινότητες στην διοικητική δομή της Πόλης του Κίροφ, που είναι ισοδύναμη με αυτή των περιφερειών. Η Πόλη του Κίροφ ενσωματώνεται στο αστικό οκρούγκ Κίροφ.
Οικονομία
Η πόλη αποτελεί σημαντικό συγκοινωνιακό κόμβο, όντας σταθμός του υπερσιβηρικού σιδηροδρόμου και σημαντικός ποτάμιος λιμένας. Εξυπηρετείται από το αεροδρόμιο Κίροφ Ποντεντίλοβο, το οποίο ήταν κλειστό για μεγάλο μέρος της δεκαετίας του 1990. Οι αεροπορικές συνδέσεις ήταν περιστασιακές, όμως από το 2006 αποτελεί την έδρα τοπικής εταιρείας που πραγματοποιεί συνδέσεις με Μόσχα.
Επίσης πρόκειται για σημαντικό βιομηχανικό κέντρο, ιδίως στους τομείς της μηχανουργίας, της μεταλλουργίας, της βιοχημικής βιομηχανίας και της βιομηχανία ξυλείας.
Εξωτερικοί σύνδεσμοι
Κατηγορία:Ευρωπαϊκές πόλεις της Ρωσίας
Πανεπιστήμιο του Νόβι Σαντ
Το Πανεπιστήμιο του Νόβι Σαντ (σερβικά κυριλλικά: Универзитет у Новом Саду, σερβικά λατινικά: Univerzitet u Novom Sadu) είναι εν μέρει αποκεντροποιημένο πανεπιστήμιο του οποίο η έδρα βρίσκεται στο Νόβι Σαντ της Σερβίας, εντός της αυτόνομης επαρχίας της Βοϊβοντίνα. Στη σημερινή μορφή του, ιδρύθηκε το 1960, ενώ, με σημείο εκκίνησης το 2016, πρύτανής του διατελεί ο Ντούσαν Νίκολιτς.
Οργάνωση
Το διοικητικό σώμα του πανεπιστημίου αποτελείται από τον πρύτανη και τους αναπληρωτές του, καθώς και από το πανεπιστημιακό συμβούλιο, το οποίο αποτελείται, συνολικά, από 17 μέλη. Η πανεπιστημιακή σύγκλητος, αποτελούμενη από, συνολικά, 27 μέλη, αποτελεί το σημαντικότερο επαγγελματικό σώμα του πανεπιστημίου.
Το πανεπιστήμιο αριθμεί, συνολικά, 14 σχολές, η πλειοψηφία εκ των οποίων εδρεύει στο Νόβι Σαντ, ωστόσο, άλλες εδρεύουν στη Σουμπότιτσα, στο Ζρένιανιν και στο Σόμπορ.
Σχολή Φιλοσοφίας
μικρογραφία|αριστερά|Άποψη του κτιρίου της Σχολής Φιλοσοφίας.
Η Σχολή Φιλοσοφίας βρίσκεται επί του αριθμού 2 της Οδού Ζόρανα Τζίντζιτσα, στο Νόβι Σαντ, ενώ ιδρύθηκε το 1954. Η βιβλιοθήκη του φιλοξενεί, συνολικά, 603,451 δημοσιεύσεις, μεταξύ των οποίων, συνολικά, 300,266 βιβλία. Το 2016, κοσμήτοράς της ήταν η καθηγήτρια Ιβάνα Ζιβάντσεβιτς Σέκερους.
Τα παραπάνω προαναφερθέντα τμήματα αποτελούν μία από τις ιδιαιτερότητες της Σχολής Φιλοσοφίας του Νόβι Σαντ, καθώς η αυτόνομη επαρχία της Βοϊβοντίνα, πολυεθνική και πολυπολιτισμική ως προς την πληθυσμιακή ταυτότητά της, αναγνωρίζει ως επίσημες, συνολικά, έξι γλώσσες: τα σερβικά (υπό την χρήση κυριλλικού αλφαβήτου), τα ουγγρικά, τα σλοβακικά, τα κροατικά, τα ρουμανικά και τα ρουθηνικά.
Σχολή Γεωργίας
Όπως και η Σχολή Φιλοσοφίας, παρομοίως, η Σχολή Γεωργίας ιδρύθηκε το 1954. Το 2016, κοσμήτοράς της ήταν ο καθηγητής Νεντέλικο Τίτσα. Η συγκεκριμένη σχολή βρίσκεται επί του αριθμού 8 της Τργκ Ντοσιτέγια Ομπραντόβιτσα, στο Νόβι Σαντ.
Η συγκεκριμένη σχολή αριθμεί, συνολικά, 8 τμήματα, τα οποία, με τη σειρά τους, υποδιαιρούνται σε αριθμό εδρών, ινστιτούτων και εργαστηρίων.
μικρογραφία|κέντρο|Άποψη του κτιρίου της Σχολής Γεωργίας.
Σχολή Νομικής
Η Σχολή Νομικής βρίσκεται επί του αριθμό 1 της Τργκ Ντοσιτέγια Ομπραντόβιτσα, στο Νόβι Σαντ, ενώ ιδρύθηκε το 1955. Το 2016, κοσμήτοράς της ήταν ο καθηγητής Λιούμπομιρ Στάγιτς.
μικρογραφία|κέντρο|Άποψη του κτιρίου της Σχολής Νομικής.
Σχολή Τεχνολογίας
Η Σχολή Τεχνολογίας βρίσκεται επί του αριθμού 1 του Μπούλεβαρ τσάρα Λάζαρα, στο Νόβι Σαντ, ενώ ιδρύθηκε το 1959. Το 2016, κοσμήτοράς της ήταν ο καθηγητής Ράντομιρ Μάλμπασα.
Σχολή Οικονομίας
Η Σχολή Οικονομίας του Πανεπιστημίου του Νόβι Σαντ βρίσκεται επί του αριθμού 9-11 του Σεγκέντινσκι πουτ, στη Σουμπότιτσα, ενώ ιδρύθηκε το 1960. Το 2016, κοσμήτοράς της ήταν ο καθηγητής Νέναντ Βούνιακ.
Η συγκεκριμένη σχολή αριθμεί, συνολικά, 6 τμήματα, τα οποία είναι τα κάτωθι: αγροτικής οικονομίας και αγροτροφίμων, επιχειρηματικής πληροφορικής και ποσοτικών μεθόδων , ευρωπαϊκής οικονομίας και εμπορίου , οικονομικών, τραπεζικών συναλλαγών, λογιστικής και ελέγχου , διαχείρισης , εμπορίου, μάρκετινγκ και υλικοτεχνικής υποστήριξης.
Σχολή Τεχνικών Επιστημών
μικρογραφία|Άποψη του κτιρίου της Σχολής Τεχνικών Επιστημών.
Η Σχολή Τεχνικών Επιστημών βρίσκεται επί του αριθμού 6 της Τργκ Ντοσιτέγια Ομπραντόβιτσα, στο Νόβι Σαντ, ενώ ιδρύθηκε το 1960. Το 2016, κοσμήτοράς της ήταν ο καθηγητής Ράντε Ντοροσλόβατσκι.
Η συγκεκριμένη σχολή αριθμεί, συνολικά, 13 τμήματα, τα οποία, με τη σειρά τους, υποδιαιρούνται σε αριθμό εδρών, οι οποίες είναι οι κάτωθι : αρχιτεκτονικής και πολεοδομίας, ενέργειας, ηλεκτρονικής και μηχανολογίας τηλεπικοινωνιών, γραφικής μηχανικής και σχεδιασμού, πολιτικής μηχανικής, βιομηχανικής μηχανικής και διαχειριστικής μηχανικής, παραγωγικής μηχανικής, μηχανοποίησης και μηχανικής σχεδιασμού, ενέργειας και μηχανικής διεργασιών, τεχνικής μηχανικής, θεμελιωδών επιστημών, πληροφορικής και μηχανικής συστημάτων, μηχανικής μεταφορών, περιβαλλοντικής μηχανικής και υγειονομικής ασφάλειας.
Σχολή Ιατρικής
μικρογραφία|αριστερά|Άποψη του κτιρίου του διδακτικού τμήματος φαρμακευτικής.
Η Σχολή Ιατρικής βρίσκεται επί του αριθμού 3 της Οδού Χάιντουκ Βελίκοβα, στο Νόβι Σαντ, ενώ ιδρύθηκε το 1960. Το 2016, κοσμήτοράς της ήταν η καθηγήτρια Σνέζανα Μπρκιτς.
Η συγκεκριμένη σχολή αριθμεί, συνολικά, 3 διδακτικά τμήματα, ιατρικής, φαρμακευτικής και οδοντιατρικής, καθώς και 33 τμήματα.
Σχολή Φυσικών Επιστημών και Μαθηματικών
μικρογραφία|Άποψη του κυρίως κτιρίου της Σχολής Φυσικών Επιστημών και Μαθηματικών.
Η Σχολή Φυσικών Επιστημών και Μαθηματικών βρίσκεται επί του αριθμού 3 της Τργκ Ντοσιτέγια Ομπραντόβιτσα, στο Νόβι Σαντ. Παλαιότερα τμήμα της Σχολής Φιλοσοφίας, ιδρύθηκε ως αυτόνομο διδακτικό τμήμα το 1969. Το 2016, κοσμήτοράς της ήταν η καθηγήτρια Μίλιτσα Πάβκοβ Χρβόγιεβιτς.
Η συγκεκριμένη σχολή αριθμεί, συνολικά, 5 τμήματα, τα οποία, με τη σειρά τους, υποδιαιρούνται σε αριθμό εδρών, οι οποίες είναι οι κάτωθι: βιολογίας και οικολογίας, φυσικής , χημείας, βιοχημείας και προστασίας περιβάλλοντος , γεωγραφίας, τουρισμού και ξενοδοχειακής διαχείρισης , μαθηματικών και πληροφορικής.
Το κτίριο του Ινστιτούτου Χημείας και Γεωγραφίας της σχολής σχεδιάστηκε από τον αρχιτέκτονα και ακαδημαϊκό Μίλαν Μάριτς το 1986.
Ακαδημία Τεχνών
Η Ακαδημία Τεχνών βρίσκεται επί του αριθμού 7 της Οδού Τζούρε Γιάκσιτσα, στο Νόβι Σαντ, ενώ ιδρύθηκε το 1974. Το 2016, κοσμήτοράς της ήταν ο καθηγητής Σίνισα Μπόκαν.
Η συγκεκριμένη ακαδημία αποτελείται, συνολικά, από 3 διδακτικά τμήματα, τα οποία, με τη σειρά τους, υποδιαιρούνται σε αριθμό τμημάτων, τα οποία είναι τα κάτωθι : μουσικής, καλών τεχνών και δραματικών τεχνών.
Μεταξύ των ιδιαιτεροτήτων του τμήματος δραματικών τεχνών περιλαμβάνεται το μάθημα ερμηνείας, το οποίο διδάσκεται στην ουγγρική γλώσσα. Αριθμός θεάτρων εντός της αυτόνομης επαρχίας της Βοϊβοντίνα παρουσιάζουν παραστάσεις στα ουγγρικά, όπως, μεταξύ άλλων, το Θέατρο του Νόβι Σαντ, το οποίο ιδρύθηκε το 1974, κατά την ίδια περίοδο με τη συγκεκριμένη σχολή, το οποίο παρουσιάζει παραστάσεις με ταυτόχρονη διερμηνεία στα σερβικά.
Σχολή Πολιτικής Μηχανικής
Η Σχολή Πολιτικής Μηχανικής του Πανεπιστημίου του Νόβι Σαντ βρίσκεται επί του αριθμού 2α της Οδού Κοζάρατσκα, στη Σουμπότιτσα, ενώ ιδρύθηκε το 1974. Το 2016, κοσμήτοράς της ήταν ο καθηγητής Μίροσλαβ Μπέσεβιτς.
Η συγκεκριμένη σχολή αριθμεί, συνολικά, 16 τμήματα, τα οποία είναι τα κάτωθι : μηχανολογίας, οικοδομής, οικοδομικών υλικών, υδραυλικής, οδοποιίας, γεωτεχνικής, διαχείρισης κατασκευαστικών έργων, μαθηματικών, φυσικής, εργασιακής κοινωνιολογίας, σχεδιασμών κατοικιών, πολεοδομίας, γεωδαισίας, γεωλογίας, αγγλικής γλώσσας και γερμανικής γλώσσας.
Τεχνική Σχολή Μιχαΐλο Πούπιν
Η Τεχνική Σχολή Μιχαΐλο Πούπιν βρίσκεται επί της Οδού Τζούρε Τζακόβιτσα, στο Ζρένιανιν, ενώ ιδρύθηκε το 1974. Το 2016, κοσμήτοράς της ήταν ο καθηγητής Μίλαν Πάβλοβιτς.
Η συγκεκριμένη σχολή αριθμεί, συνολικά, 8 τμήματα, τα οποία είναι τα κάτωθι: επιστημονικής μεθόδου και εκπαιδευτικής τεχνολογίας, τεχνολογίας της πληροφορίας, μηχανολογίας, γενικής μηχανικής, θεμελιωδών και εφαρμοσμένων επιστημών, προστασία περιβάλλοντος, διαχείρισης, υφαντουργίας και σχεδιασμού.
Σχολή Αθλητισμού και Φυσικής Αγωγής
Η Σχολή Αθλητισμού και Φυσικής Αγωγής βρίσκεται επί του αριθμού 16 της Οδού Λόβτσενσκα, στο Νόβι Σαντ, ενώ ιδρύθηκε το 1974. Το 2016, κοσμήτοράς της ήταν ο καθηγητής Ντέγιαν Μάντιτς.
Σχολή Παιδαγωγικής
μικρογραφία|Άποψη του κτιρίου της Σχολής Παιδαγωγικής.
Η Σχολή Παιδαγωγικής του Πανεπιστημίου του Νόβι Σαντ βρίσκεται επί του αριθμού 4 της Οδού Ποντγκόριτσκα, στο Σόμπορ. Στη σημερινή μορφή της, ιδρύθηκε το 1996. Το 2016, κοσμήτοράς της ήταν ο καθηγητής Ζέλικο Βούτσκοβιτς.
Η συγκεκριμένη σχολή αριθμεί, συνολικά, 6 τμήματα, τα οποία είναι τα κάτωθι: πληροφορικής και μέσων, μεθοδολογίας μουσικού και καλλιτεχνικού πολιτισμού και φυσικής αγωγής , φυσικών επιστημών, μαθηματικών και διαχείρισης της εκπαίδευσης , τμήμα βιβλιοθηκονομίας , γλώσσας και λογοτεχνίας , κοινωνικών επιστημών.
Σχολή Εκπαιδεύσεως Καθηγητών στην Ουγγρική Γλώσσα
Η συγκεκριμένη σχολή αριθμεί, συνολικά, 5 τμήματα, τα οποία, με τη σειρά τους, υποδιαιρούνται σε αριθμό υποτμημάτων, τα οποία είναι τα κάτωθι : γλώσσας, λογοτεχνίας και επικοινωνίας, κοινωνικών και ανθρωπιστικών επιστημών , φυσικών επιστημών και μαθηματικών , καλλιτεχνικής αγωγής και φυσικής αγωγής , διδακτικής και μεθοδολογίας.
Η συγκεκριμένη σχολή αποτελεί ακόμη μία ιδιαιτερότητα του Πανεπιστημίου του Νόβι Σαντ, καθώς τα ουγγρικά αποτελούν μία εκ των, συνολικά, έξι επίσημων γλωσσών της αυτόνομης επαρχίας της Βοϊβοντίνα. Παράλληλα, η ουγγρική πληθυσμιακή μειονότητα, η σημαντικότερη της περιοχής, αποτελεί ποσοστό της τάξεως του 13 % επί του συνολικού πληθυσμού της.
Πανεπιστημιούπολη του Νόβι Σαντ
Η πανεπιστημιούπολη του πανεπιστημίου βρίσκεται σε κοντινή απόσταση του κέντρου της πόλης του Νόβι Σαντ, επί της αριστερής όχθης του Δούναβη. Εκτείνεται επί έκτασης της τάξεως των 256,807 m², σε κοντινή απόσταση των συνοικιών Στάρι Γκραντ και Λίμαν Α. Πέραν του διοικητικού κτιρίου του πανεπιστημίου, εντός της πανεπιστημιούπολης βρίσκονται, επίσης, αριθμός σχολών, το Φοιτητικό Πολιτισμικό Κέντρο, δύο φοιτητικές εστίες, οι οποίες διαθέτουν από ένα κυλικείο, έναν ξενώνα ο οποίος στεγάζει πανεπιστημιακούς, καθώς και βοηθούς ερευνητές, Ιατρικό Κέντρο, καθώς και Γυμναστήριο.
Εζέν Ανρί Γκραβελότ
Ο Εζέν Ανρί Γκραβελότ (Eugène-Henri Gravelotte) (6 Φεβρουαρίου 1876 - 28 Αυγούστου 1939) ήταν Γάλλος ολυμπιονίκης (1896) στην ξιφασκία.
Σπούδασε ιατρική. Ήταν ο πρώτος σύγχρονος Ολυμπιονίκης στο ξίφος ασκήσεως, στην Ολυμπιάδα της Αθήνας, το 1896.
Ο Γκραβελότ παρέμεινε αήττητος στον όμιλό του από τον προκριματικό γύρο, επικρατώντας των Ελλήνων Βούρου, Κομνηνού-Μηλιώτη και Μπαλακάκη, διαδοχικά. Εν συνεχεία έπαιξε με τον Γάλλο Ανρί Καγιό, ο οποίος στον άλλο όμιλο παρέμενε αήττητος. Ο Γκραβελότ κέρδισε τον αγώνα με 3-2.
Παραπομπές
Κατηγορία:Γάλλοι αθλητές της ξιφασκίας Κατηγορία:Γάλλοι Ολυμπιονίκες Κατηγορία:Ξιφομάχοι στους Θερινούς Ολυμπιακούς Αγώνες 1896
Θωμάς Μακρής
Ο Θωμάς Βάιου Μακρής (γεν. 12 Αυγούστου 1978) είναι Έλληνας ποδοσφαιριστής που αγωνίζεται στη θέση του σεντερ-φορ, πρωταθλητής της Β΄Εθνικής και πρώτος σκόρερ στο πρωτάθλημα αυτής της κατηγορίας. Διακρίνεται για την υψηλή τεχνική του κατάρτιση, αλλά και τους συχνούς τραυματισμούς του.
Βιογραφικά στοιχεία
Ξεκίνησε τη σταδιοδρομία του από την ομάδα της Ξάνθης με την οποία πραγματοποίησε το ντεμπούτο του στην Α΄Εθνική, την περίοδο 1997-98. Το καλοκαίρι του 1999 παραχωρήθηκε σαν δανεικός στο Αιγάλεω, με το οποίο αναδείχτηκε και έγινε πανελλήνια γνωστός. Το 2001 κέρδισε το πρωτάθλημα της Β΄Εθνικής και την πρωτιά στους σκόρερ της κατηγορίας, με 16 τέρματα. Το 2002 τραυματίσθηκε σοβαρά σε αγώνα εναντίον του ΠΑΟ στο ΟΑΚΑ, ύστερα από μαρκάρισμα που δέχθηκε από τον Σ. Κυργιάκο.
Τον Ιανουάριο του 2003 παραχωρήθηκε στη Χαλκηδόνα, για να επιστρέψει στο Αιγάλεω 1,5 χρόνο αργότερα. Αγωνίσθηκε στο Κύπελλο ΟΥΕΦΑ την περίοδο 2004-05, όπου πραγματοποίησε πολύ καλές εμφανίσεις. Ωστόσο στη συνέχεια τραυματίσθηκε ξανά και αποδεσμεύθηκε, συνεχίζοντας την καριέρα του σε μικρότερες κατηγορίες, με τις ομάδες του Ηλυσιακού, του Εθνικού Αστέρα, του ΠΑΟ Αγ. Δημητρίου, του ΑΟ Χαϊδαρίου, της ΑΟ Αγ. Παρασκευής και του Ελπιδοφόρου Κηφισιάς. Το καλοκαίρι του 2012, υπέγραψε εκ νέου στο Αιγάλεω με το οποίο αναδείχθηκε πρωταθλητής στη Δ΄ Εθνική και φιναλίστ στο Τελικό του Κυπέλλου της Ε.Π.Σ. Αθηνών. Ένα χρόνο αργότερα (καλοκαίρι του 2013) αποκτήθηκε από τη Δόξα Βύρωνα, με τη φανέλα της οποίας αγωνίστηκε για 1 χρόνο στο πρωτάθλημα της Γ΄ Εθνικής και το καλοκαίρι του 2014 έμεινε ελεύθερος.
Στη συνέχεια αγωνίστηκε στα ερασιτεχνικά τοπικά πρωταθλήματα της Ε.Π.Σ. Πειραιά κατά σειρά με τους Ίκαρο Καλλιθέας (2014-2016) και Οδηγήτρια Πειραιά (2017), κατακτώντας αμφότερα 2 φορές το πρωτάθλημα Πειραιά και κλείνοντας ουσιαστικά και την ποδοσφαιρική του σταδιοδρομία.
Συνολικά, πήρε μέρος σε 61 επίσημους αγώνες πρωταθλήματος της μεγάλης κατηγορίας, επιτυγχάνοντας 10 τέρματα. Έχει ύψος 1,87 μ.
Παραπομπές
Κατηγορία:Έλληνες ποδοσφαιριστές Μ Κατηγορία:Ποδοσφαιριστές Α.Ο. Ξάνθη Κατηγορία:Ποδοσφαιριστές Αιγάλεω Α.Ο. Κατηγορία:Ποδοσφαιριστές Ηλυσιακού Κατηγορία:Ποδοσφαιριστές Εθνικού Αστέρα Κατηγορία:Ποδοσφαιριστές Α.Ο. Χαϊδαρίου Κατηγορία:Ποδοσφαιριστές Γ΄ Εθνικής Ελλάδας Κατηγορία:Ποδοσφαιριστές Φούτμπολ Λιγκ (Ελλάδα) Κατηγορία:Ποδοσφαιριστές Σούπερ Λιγκ Ελλάδας
Ζαν-Ζυλ-Αντουάν Λεκόντ ντυ Νουί
Ο Ζυλ Λεκόντ ντυ Νουί (Jean-Jules-Antoine Lecomte du Nouÿ) Παρίσι 1842 – 1923) ήταν Γάλλος ζωγράφος και ένας από τους σημαντικότερους εκπροσώπους της οριενταλιστικής σχολής. Μαθήτευσε αρχικά, το 1861, στο εργαστήριο του Σαρλ Γκλέρ (Charles Gleyre, 1818 - 1874) και λίγο αργότερα στα εργαστήρια του Εμίλ Σινιόλ (Emile Signol) και του Ζαν-Λεόν Ζερόμ (Jean-Léon Gérôme), 1824 - 1904).
Τα ταξίδια
Κατόπιν προτροπής του Ζερόμ, ταξίδεψε, όπως και αυτός, στην Ανατολή, επισκεπτόμενος την Ελλάδα, την Τουρκία, τη Μικρά Ασία και την Αίγυπτο. Τα ταξίδια του αυτά υπήρξαν η κύρια πηγή έμπνευσης στα έργα του. Για πρώτη φορά εξέθεσε τους πίνακές του στο παρισινό Σαλόν του 1863 και κέρδισε διάφορα μετάλλια μεταξύ των ετών 1868 και 1889. Επηρεάστηκε από το έργο του Γάλλου συγγραφέα Θεόφιλου Γκωτιέ και φιλοτέχνησε μια σειρά από πίνακες εμπνευσμένους από το μυθιστόρημα του Γκωτιέ «Η μυθιστορία της μούμιας» (Roman de la momie, 1858).
Τα βραβεία
Εργάστηκε ακόμη στη διακόσμηση της Εκκλησίας της Αγίας Τριάδας (Église de la Trinité) στο Παρίσι. Εκείνη την εποχή κέρδισε το Βραβείο της Ρώμης (Prix de Rome) και ταξίδεψε στη Βενετία μαζί με το ζωγράφο Σαρλ Τοσέ (Charles Toché). To 1876 του απονεμήθηκε η διάκριση της Λεγεώνας της Τιμής, ενώ συνέχισε τα ταξίδια του στο Μαρόκο, όπου ήρθε σε άμεση επαφή με τον ανατολίτικο τρόπο ζωής στην Ταγγέρη και το Τετουάν. Το 1895 πήγε στην Κωνσταντινούπολη, με ένα μικρό σταθμό στο Βουκουρέστι, και στη συνέχεια επέστρεψε στην Αίγυπτο και την Αλγερία.
Η έμπνευση από την αρχαιότητα
Ο Λεκόντ ντυ Νουί εμπνεύστηκε από την ελληνική αρχαιότητα, τη μυθολογία και τις βιβλικές αφηγήσεις, αλλά κυρίως αντλούσε τα θέματά του από το περιβάλλον της Ανατολής. Ασχολήθηκε με τα γυναικεία γυμνά, τα οποία αναπαριστούσε με έναν εξιδανικευμένο ρεαλισμό και αισθησιακή προσέγγιση, όπως στον αριστουργηματικό πίνακά του «Η Λευκή Σκλάβα» (1888, Μουσείο Καλών Τεχνών, Ναντ, Γαλλία).
Τα πιο γνωστά έργα
Στα πιο γνωστά και αξιόλογα έργα του, που φιλοτέχνησε σε διάφορες περιόδους της καλλιτεχνικής δράσης του, περιλαμβάνονται: «Ο Δημοσθένης εξασκείται στην ομιλία» (1870), «Οι μαντατοφόροι κακών ειδήσεων» (1871, Τύνιδα – Υπουργείο Πολιτισμού), «Χριστιανές γυναίκες στον Τάφο της Παναγίας» (1871), «Το όνειρο του ευνούχου» (1874), «Ιουδίθ» (1875), «Αντόλφ Κρεμιέ» (1878), «Η λευκή σκλάβα» (1888), «Σάββατο στην εβραϊκή συνοικία» (1889), «Αντιόπη κα Ζευς» (1889), «Κυριακή στη Βενετία» (1890), «Πορτρέτο του βασιλιά και της βασίλισσας της Ρουμανίας» (1899), «Δεσποινίς ντε Μωπέν» (1902), «Η μάγισσα» (1904), «Όνειρο της Ανατολής» (1904) κ. ά.
Εξωτερικοί σύνδεσμοι
Κατηγορία:Γάλλοι ζωγράφοι Κατηγορία:Ιππότες της Λεγεώνας της Τιμής
Lidl
Ο μεγαλύτερος ανταγωνιστής της Lidl σε πολλές χώρες της Ευρώπης, άλλα και στην Αμερική είναι η εταιρία Aldi (Aldi Nord/Aldi Süd), η οποία αποχώρησε από την Ελλάδα το 2010. Χαρακτηριστικές για την εταιρία είναι οι διεθνείς εβδομάδες ("Σκανδιναβικές", "Ιταλικές" κλπ) που προσφέρουν παραδοσιακά προϊόντα από διάφορες χώρες.
Lidl Hellas & Cyprus
Η Lidl στην Ελλάδα ξεκίνησε πρώτη φορά τη λειτουργία της το 1999 με κατάστημα στη Σίνδο Θεσσαλονίκης, κάτω από την επωνυμία Lidl Hellas & Σια ΕΕ. Στην Κύπρο η εταιρία δραστηριοποιείται από το 2010. Σήμερα είναι η τρίτη μεγαλύτερη αλυσίδα σουπερμάρκετ στην Ελλάδα, στον τομέα της Λιανικής πώλησης, ακολουθώντας τους Σκλαβενίτης και ΑΒ Βασιλόπουλος.
Ιστορία
μικρογραφία|Το κατάστημα της εταιρείας στο Άργος. Η Lidl είναι μέλος του ομίλου Schwarz, του πέμπτου μεγαλύτερου λιανοπωλητή στον κόσμο με πωλήσεις $ 82,4 δισ. (2011). Η εταιρία στη πρώτη της μορφή ιδρύθηκε το 1930 στο Χαϊλμπρόν με το όνομα Schwarz. Το 1930, ο Γιόζεφ Σβαρτς έγινε συνεργάτης στην Südfrüchte Großhandel Lidl & Co., και ανέπτυξε την εταιρεία στον χώρο του χονδρεμπορίου τροφίμων. Κατά τη διάρκεια του πολέμου, η εταιρεία καταστράφηκε, ενώ το 1944 άρχισε μια δεκαετής περίοδος ανασυγκρότησης.
Το 1977, με τον Ντίτερ Σβαρτς (γιό του Γιόζεφ Σβαρτς) στα ηνία, το Schwarz-Gruppe άρχισε να επικεντρώνεται στις εκπτωτικές αγορές, με ολοένα και περισσότερα καταστήματα. Η εταιρία θέλησε να πάψει να χρησιμοποιεί το όνομα Schwarz-Markt («Schwarzmarkt» σημαίνει «μαύρη αγορά») και να χρησιμοποιήσει το όνομα του πρώην επιχειρηματικού εταίρου του Γιόζεφ Σβαρτς, Α. Λιντλ., νομικοί όμως λόγοι δεν το επέτρεψαν. Ένα τυχαίο άρθρο όμως, σε μια εφημερίδα, σχετικά με τον ζωγράφο και συνταξιούχο δάσκαλο Λούντβιχ Λιντλ, του έδωσε τη δυνατότητα να αγοράσει τα δικαιώματα του ονόματος για 1.000 γερμανικά μάρκα.
Το πρώτο κατάστημα Lidl άνοιξε το 1973, αντιγράφοντας την ιδέα της Aldi. Ο Σβαρτς αφαίρεσε τα εμπορεύματα που δεν κινούντο γρήγορα στα ράφια και μείωσε το κόστος, διατηρώντας το μέγεθος των καταστημάτων λιανικής πώλησης όσο το δυνατόν μικρότερο. Μέχρι το 1977, η αλυσίδα Lidl περιελάμβανε 33 εκπτωτικά καταστήματα.
Τον Ιούνιο του 2015, η εταιρεία ανακοίνωσε την ίδρυση κεντρικών γραφείων και επέκταση της στις Ηνωμένες Πολιτείες, στο Άρλινγκτον της Βιρτζίνια.
Ιωάννης Καρπουζλής
Ο Ιωάννης Καρπουζλής (γεννήθηκε την 1η Μαρτίου του 1992 στην Ελλάδα) είναι Έλληνας κολυμβητής. Αγωνίστηκε στο Παγκόσμιο Πρωτάθλημα υγρού στίβου 2017 στην κατηγορία 50 μέτρα πρόσθιο ανδρών. Το 2018, στους Μεσογειακούς Αγώνες του 2018 οι οποίοι έλαβαν χώρα στην Ταρραγόνα της Ισπανίας, κέρδισε ασημένιο μετάλλιο στο 4 επί 100 μέτρα ελεύθερο.
Lidl
Κριτική
Το 2008, η Lidl κατηγορήθηκε από δημοσιογράφους ότι κατασκόπευε τους εργαζομένους τους, άκουγε ιδιωτικές τηλεφωνικές κλήσεις και μερικές φορές ακόμη και τους ακολουθούσε στο σπίτι ή στα ραντεβού γιατρού. Σε μια περίπτωση, ο φάκελος μιας υπαλλήλου υποτίθεται ότι σχολιάστηκε για να σημειωθεί ότι οι περισσότεροι φίλοι της ήταν «χρήστες ναρκωτικών». Σε μια άλλη περίπτωση, μια εργαζόμενη σε κατάστημα Lidl στην Τσεχία φέρεται να απαγορεύτηκε να χρησιμοποιεί την τουαλέτα κατά τις ώρες εργασίας. Ένα εσωτερικό σημείωμα της εταιρείας από το περιστατικό δημοσιοποιήθηκε ως μέρος μιας δικαστικής υπόθεσης, στην οποία η εταιρεία φέρεται να ενημέρωσε τη διοίκηση «Οι εργαζόμενες που έχουν περίοδο μπορεί να πηγαίνουν στην τουαλέτα πολλές φορές, αλλά για να απολαμβάνουν αυτό το προνόμιο θα πρέπει να φορούν ορατή κορδέλα». Ορισμένοι ακτιβιστές συνδικαλιστικών οργανώσεων συνέκριναν αυτή τη συμπεριφορά με αυτήν των τεχνολογικών γιγάντων που εμπλέκονται σε εξάρθρωση συνδικάτων, κάνοντας τη σύγκριση με τεχνικές παρακολούθησης που χρησιμοποιούνται για τον προληπτικό εντοπισμό και διακοπή της οργανωτικής δραστηριότητας των συνδικάτων. Η Lidl απάντησε σε αυτούς τους ισχυρισμούς, δηλώνοντας ότι η επιτήρηση είχε σκοπό να αποτρέψει τις κλοπές σε καταστήματα και να εντοπίσει «ανώμαλες συμπεριφορές».
Ιωάννης Καρπουζλής
Παραπομπές
Κατηγορία:Έλληνες αθλητές της κολύμβησης
Lidl
Κριτική
Η Lidl έχει επίσης κατηγορηθεί από συνδικάτα στη Γερμανία ότι έκλεισε τα καταστήματα όταν οι εργαζόμενοι εκλέγουν συμβούλια εργαζομένων ή επιλέγουν να συμμετάσχουν σε διαπραγματεύσεις.
Τον Οκτώβριο του 2022, ΜΚΟ για την προστασία των ζώων σε όλη την Ευρώπη κατηγόρησαν τη Lidl για «σκάνδαλο κοτόπουλου». Πλάνα έρευνας που κινηματογραφήθηκαν σε φάρμα προμηθευτή της Lidl στη Γερμανία έδειξαν άρρωστα και τραυματισμένα κοτόπουλα που δεν μπορούσαν να περπατήσουν και κείτονταν στα απορρίμματά τους. Τον Νοέμβριο του 2022, δημοσιεύθηκε μια άλλη έρευνα που δείχνει παρόμοιες συνθήκες σε φάρμες προμηθευτών της Lidl και στην Ισπανία. Περαιτέρω έρευνες στην Ιταλία και την Αυστρία έχουν επίσης αποκαλύψει σοβαρά ζητήματα διαβίωσης των κοτόπουλων. Στο πλάνα της αυστριακής έρευνας, φαίνονται πουλιά να προσπαθούν να φάνε τα σάπια πτώματα άλλων νεκρών κοτόπουλων. Τα κοτόπουλα στο βίντεο είναι ράτσες ταχέως αναπτυσσόμενες, οι οποίες φτάνουν το βάρος τους σε μόλις 35 ημέρες και έχουν υψηλότερα επίπεδα θνησιμότητας, χωλότητας και μυϊκής νόσου σε σχέση με τις πιο αργά αναπτυσσόμενες ράτσες. Οι ΜΚΟ ζήτησαν από το σούπερ μάρκετ να εγγραφεί στο Better Chicken Commitment (BCC), ένα σύνολο προτύπων καλής διαβίωσης που απαγορεύει τη χρήση ταχέως αναπτυσσόμενων φυλών και απαιτεί την παροχή περισσότερου χώρου και εμπλουτισμού για τα κοτόπουλα. Ενώ η Lidl Γαλλίας έχει ήδη δεσμευτεί στο BCC το 2020, όμως η Lidl δεν έχει μέχρι στιγμής δεσμευτεί για τις υπόλοιπες ευρωπαϊκές δραστηριότητές της.
Gettext
μικρογραφία|δεξιά|Διάγραμμα ροής δεδομένων Η gettext είναι μια βιβλιοθήκη διεθνοποίησης (i18n-internationalization) του εγχειρήματος GNU. Χρησιμοποιείται κυρίως για τη δημιουργία πολυγλωσσικών προγραμμάτων. Η τελευταία της έκδοση είναι η 0.21.
Lidl
Διακρίσεις
Λόγω του εκπτωτικού χαρακτήρα των καταστημάτων Lidl, την έλλειψη επώνυμων προϊόντων και την πεποίθηση ότι τα προϊόντα τους είναι κακής ποιότητας, συχνά αναφέρεται (είτε χιουμοριστικά είτε απαξιωτικά) η φράση "Από τα Lidl". Η φράση αυτή δηλώνει ότι ένα οποιοδήποτε προϊόν των Lidl μπορεί να έχει τόσο κακή ποιότητα που θα επιφέρει αρνητικές συνέπειες (π.χ. "Λουκάνικα από τα Lidl, γιατί πρέπει να σου φύγει η απορία του τι γεύση έχει ο σκύλος"). Ενίοτε αναφέρεται και σε προϊόντα που δεν πωλούνται στα Lidl (π.χ. "λαμπάδα από τα Lidl, για να σε πλημμυρίσει το άγιο φως." ή "GPS από τα Lidl, γιατί σημασία έχει το ταξίδι"). Στα τέλη του 2017, η Lidl Hellas εκμεταλλεύτηκε αυτήν τη φράση, έτσι ώστε από τις 11/12/2017 μέχρι και τις 11/02/2018, κάθε φορά που η εν λόγω φράση θα αναφέρεται στα μέσα κοινωνικής δικτύωσης, θα "μετατρέπεται σε μια προσφορά αγάπης που έχει ως στόχο το κοινό καλό."
Gettext
Προγραμματιστής
Πρώτα τροποποιείται ο πηγαίος κώδικας ώστε να γίνει δυνατή η κλήση συναρτήσεων της βιβλιοθήκης gettext. Αυτό στις περισσότερες γλώσσες προγραμματισμού επιτυγχάνεται εσωκλείωντας αλφαριθμητικά, που θα δει ο χρήστης, στην συνάρτηση <tt>gettext</tt>. Για οικονομία χρόνου όμως κατά την πληκτρολόγηση, συνήθως αντί του ονόματος αυτής χρησιμοποιείται το ψευδώνυμο της <tt>_</tt>, έτσι ο κώδικας στην C printf("My name is %s.\n", my_name); θα γινόταν printf(_("My name is %s.\n"), my_name);
Lidl
Εξωτερικοί σύνδεσμοι
Κατηγορία:Γερμανικές αλυσίδες σούπερ μάρκετ Κατηγορία:Γερμανικά εμπορικά σήματα
Gettext
Προγραμματιστής
Τρέχοντας το πρόγραμμα <tt>xgettext</tt> με είσοδο τον πηγαίο κώδικα παράγεται ένα αρχείο .pot, ή πρότυπο (φόρμα), που περιέχει μια λίστα όλων των μεταφράσιμων αλφαριθμητικών που έχουν εξαχθεί από τον πηγαίο κώδικα. Από το παραπάνω παράδειγμα θα προέκυπτε η εξής καταχώριση στο αρχείο .pot:
#: src/name.c:36 msgid "My name is %s.\n" msgstr ""
Μεταφραστής
Ο μεταφραστής παράγει ένα αρχείο .po  από την φόρμα που προαναφέραμε χρησιμοποιώντας το πρόγραμμα <tt>msginit</tt>, και κατόπιν συμπληρώνει της μεταφράσεις. Το <tt>msginit</tt> αρχικοποιεί τις μεταφράσεις ώστε αν για παράδειγμα θέλαμε να δημιουργήσουμε μια μετάφραση στα Γαλλικά θα τρέχαμε την εντολή msginit --locale=fr --input=name.pot
Αυτή θα δημιουργήσει ένα αρχείο fr.po. Μια καταχώρηση σε αυτό θα ήταν π.χ.:
#: src/name.c:36 msgid "My name is %s.\n" msgstr "My name is %s.\n"
Ο μεταφραστής θα έπρεπα να την διορθώσει είτε με το χέρι είτε με ένα μεταφραστικό εργαλείο όπως το poEdit. Οπότε μόλις τελειώσει η καταχώρηση θα έχει τη μορφή:
Ανδρέας Μακρής
Ο Ανδρέας Μακρής (7 Μαρτίου 1930, Θεσσαλονίκη - 3 Φεβρουαρίου 2005, Μέριλαντ) ήταν διακεκριμένος Ελληνοαμερικάνος συνθέτης και βιολιστής.
Gettext
Μεταφραστής
#: src/name.c:36 msgid "My name is %s.\n" msgstr "Je m'appelle %s.\n"
Ανδρέας Μακρής
Καριέρα
Συνέθεσε περίπου 100 έργα για ορχήστρα, σύνολα μουσικής δωματίου, σόλο όργανα, συμπεριλαμβανομένου του Φεστιβάλ Αιγαίου «Overture», όπου η σύνθεση του στη συναυλία του Άλμπερτ Βέιντερ (Albert Bader) των USAF, έγινε ένα δημοφιλές κομμάτι με τις αμερικανικές μπάντες.
Gettext
Μεταφραστής
Τέλος τα αρχεία .po files μετατρέπονται σε δυαδικά αρχεία .mo με το πρόγραμμα <tt>msgfmt</tt>. Αυτά είναι τώρα έτοιμα για διανομή μαζί με το πακέτο λογισμικού.
Ανδρέας Μακρής
Καριέρα
Ήταν μέλος του τμήματος των πρώτων βιολιών της Εθνικής Συμφωνικής Ορχήστρας των Ηνωμένων Πολιτειών για 28 χρόνια. Στο παρελθόν κατείχε θέσεις στη Συμφωνική Ορχήστρα του Ντάλας και την Συμφωνική Ορχήστρα του Σεντ Λούις.Οι συνθέσεις του έχουν παρουσιαστεί στις Ηνωμένες Πολιτείες, τη Νότια Αμερική, τον Καναδά, την Ευρώπη, τη Ρωσία και την Ιαπωνία.
Πέθανε στις 3 Φεβρουαρίου του 2005 στο σπίτι του στο Σίλβερ Σπρινγκς (Silver Spring) της πολιτείας του Μέριλαντ. Η κληρονομιά του συνεχίζεται μέσα από το έργο του Ιδρύματος Μακρή.
Gettext
Χρήστης
Ο χρήστης σε συστήματα τύπου Unix, θέτει την μεταβλητή περιβάλλοντος <tt>LANG</tt>, και το πρόγραμμα θα δείξει τα αλφαρηθμητικά στην επελεγμένη γλώσσα αν υπάρχειένα αρχείο .mo γι'αυτή.
Ανδρέας Μακρής
Βραβεύσεις
Στα βραβεία που έλαβε συμπεριλαμβάνονται τα εξής:
Παραπομπές
Κατηγορία:Ελληνοαμερικανοί Κατηγορία:Αμερικανοί συνθέτες κλασικής μουσικής Κατηγορία:Έλληνες συνθέτες κλασικής μουσικής
Gettext
Εξωτερικοί σύνδεσμοι
Κατηγορία:Ελεύθερο λογισμικό Κατηγορία:Προγραμματισμός
Νίκος Νικολάου (αποσαφήνιση)
Το λήμμα Νίκος Νικολάου μπορεί να σχετίζεται με κάποιο από τα παρακάτω πρόσωπα:
Έγκλειση
Η έγκλειση είναι τύπος συγκαθίζησης, κατά την οποία μια χημική ένωση εγκλωβίζεται μέσα σε μία κυψέλη κατά τη διάρκεια ταχείας κρυσταλλικής ανάπτυξης. Με άλλα λόγια, αναπτυσσόμενα μόρια ιζήματος μπορούν να παγιδεύσουν διάφορες ουσίες οι οποίες δε γίνονται μέρος του κρυσταλλικού πλέγματος, αλλά απλά περικυκλώνονται από το κρυσταλλικό υλικό. Αυτό συμβαίνει πιο συχνά όταν ικανοποιητικά διαλυτά, ενυδατωμένα άλατα κατακρημνίζονται. Είναι σπάνιο πρόβλημα σε ιζήματα υψηλά αδιάλυτων ουσιών που χρησιμοποιούνται σε βαρομετρικούς υπολογισμούς.
Συνοπτικά
Κατά την δημιουργία ιζημάτων συμβαίνει συχνά στο ίζημα να περιέχονται και ουσίες ξένες προς αυτό. Οι προσμίξεις αυτές μπορεί να είναι ιόντα ή μόρια που συνυπάρχουν στο αρχικό διάλυμα και οι οποίες για διαφόρους λόγους ακολουθούν το δημιουργούμενο ίζημα. Έτσι προκύπτει η καλούμενη μόλυνση των ιζημάτων μέσω του φαινομένου της συγκαταβύθισης. Στο φαινόμενο αυτό δεν περιλαμβάνεται και η καταβύθιση μιας ουσίας που το γινόμενο διαλυτότητας της έχει μικρότερη τιμή από το γινόμενο διαλυτότητας της ένωσης της οποίας επιδιώκεται η καταβύθιση.
Νίκι Λάουντα
Τραυματισμός
Ο Λάουντα τραυματίστηκε πολύ σοβαρά σε ατύχημα στη διάρκεια του γερμανικού γκραν-πρι στο Νίρμπουργκρινγκ το 1976, όταν η Ferrari που οδηγούσε χτύπησε στα προστατευτικά κιγκλιδώματα και τυλίχτηκε στις φλόγες. Κινδύνεψε να χάσει τη ζωή του εξαιτίας της εισπνοής τοξικών αερίων και των σοβαρών εγκαυμάτων που υπέστη. Αντίθετα όμως σε κάθε πρόβλεψη, κατάφερε να αναρρώσει και σε έξι μόλις εβδομάδες επέστρεψε στους αγώνες, λαμβάνοντας μέρος στο ιταλικό γκραν-πρι και κατακτώντας την τέταρτη θέση. Τα σημάδια του τραυματισμού του και των υποχρεωτικών πλαστικών επεμβάσεων στις οποίες υπεβλήθη μετά το ατύχημα ήταν εμφανή στο κεφάλι του. Ο ίδιος είχε δηλώσει πως, ενώ θα μπορούσε να διορθώσει περισσότερο την αισθητική του προσώπου του, δεν το έκανε ποτέ έτσι ώστε να αποτελεί ζωντανό παράδειγμα των κινδύνων που διατρέχουν οι οδηγοί F1. Εξάλλου υπήρξε από τους πιο ενεργούς και δραστήριους οδηγούς με πολλές πρωτοβουλίες στον αγώνα για την αύξηση της ασφάλειας των οδηγών.
Έγκλειση
Συνοπτικά
Δύο κυρίως είναι οι περιπτώσεις μολύνσεων ενός ιζήματος: μία είναι η προσρόφηση και η άλλη είναι η έγκλειση (occlusion). Κατά την δεύτερη, οι ξένες προς το ίζημα προσμίξεις εγκλείονται στο εσωτερικό του ιζήματος. Συνιστούν την πιο συχνή αλλά και την πιο δύσκολη για αντιμετώπιση περίπτωση. Το φαινόμενο της έγκλεισης ανάλογα με τα αίτια που την προκαλούν, μπορεί να εξηγηθεί διττά. Έτσι η έγκλειση μπορεί να οφείλεται στην δημιουργία διπλών αλάτων ή γενικότερα ισόμορφων ενώσεων, όπου ιόντα του κρυσταλλικού πλέγματος του ιζήματος αντικαθίστανται από άλλα ιόντα που έχουν όμως παραπλήσια ιοντική ακτίνα, είδος δεσμού, ενδοατομικές και ενδοκρυσταλλικές αποστάσεις. Η άλλη μορφή έγκλεισης αφορά στην αντικατάσταση ολόκληρων τμημάτων του κρυσταλλικού πλέγματος από ξένες προσμίξεις.
Νίκι Λάουντα
Τα πρώτα χρόνια στους αγώνες
αριστερά|thumb|upright=0.8|Ο Λάουντα το 1973 πάνω σε μια Kawasaki 900 Z1 Ο Νίκι Λάουντα γεννήθηκε στη Βιέννη της Αυστρίας. Η οικογένειά του ήταν εύπορη. Ο παππούς του από τη μεριά του πατέρα του ήταν ο Βιενέζος επιχειρηματίας Χανς Λάουντα. Ο Λάουντα τελικά έγινε οδηγός αγώνων παρά την αντίθετη γνώμη της οικογένειάς του. Αρχικά ξεκίνησε με ένα Mini και μεταπήδησε στη Formula Vee, όπως γινόταν τότε στην Κεντρική Ευρώπη, αλλά πολύ σύντομα οδήγησε ιδιωτικά αγωνιστικά αυτοκίνητα Porsche και Chevron. Όταν η καριέρα του άρχισε να παραμένει στάσιμη, πήρε τραπεζικό δάνειο 30.000 βρετανικών λιρών μαζί με μια ασφάλεια ζωής έτσι ώστε να αγοράσει μια θέση οδηγού στη νεοφώτιστη ομάδα της March στο πρωτάθλημα της Formula 2 το 1971. Εκείνα τα χρόνια αρκούσε η πληρωμή ενός ποσού από τον υποψήφιο οδηγό στην ομάδα για τη συμμετοχή του στο αγωνιστικό τμήμα.
Επειδή οι διαφωνίες με την οικογένειά του ήταν μεγάλες και συνεχείς σχετικά με το μέλλον του, διέκοψε τις σχέσεις του μαζί τους. Γρήγορα πέρασε στην ομάδα της F1, αλλά το 1972 οδήγησε για την ομάδα της March τόσο στην F1 όσο και στην F2. Αν και τα αυτοκίνητα της F2 ήταν καλά (και οι οδηγικές ικανότητες του Λάουντα εντυπωσίασαν το αφεντικό της March, Ρόμπιν Χερντ, το 1972 ήταν καταστροφικό για τη March στην F1. Ο Λάουντα απελπίστηκε και (καθώς ήταν πολύ χρεωμένος στην τράπεζα) για μια στιγμή σκέφτηκε να αυτοκτονήσει. Τελικά όμως πήρε ένα νέο τραπεζικό δάνειο έτσι ώστε να αγοράσει μια θέση στην ομάδα της BRM το 1973. Ήταν πολύ γρήγορος από την αρχή, αλλά η ομάδα της BRM βρισκόταν ήδη στη δύση της.
Το μεγάλο βήμα στη σταδιοδρομία του έγινε όταν ο συναγωνιστής του στην ομάδα της BRM Κλέι Ρεγκατσόνι έφυγε για τη Ferrari το 1974 και ο ιδιοκτήτης της ιταλικής φίρμας Έντσο Φεράρι ρώτησε τον Ιταλοελβετό οδηγό τη γνώμη του για τον Λάουντα. Εκείνος του μίλησε με τα καλύτερα λόγια, με αποτέλεσμα ο Λάουντα να υπογράψει πολύ σύντομα με την ιταλική ομάδα, η οποία του πρόσφερε αρκετά χρήματα ώστε να εξοφλήσει τις δανειακές του υποχρεώσεις.
Έγκλειση
Μηχανισμός έγκλεισης
Δεν είναι πολύ δύσκολο να δει κανείς πως η διαδικασία της έγκλεισης μπορεί να συμβεί κατά την διάρκεια του σχηματισμού του κρυσταλλικού ιζήματος. Θα θεωρήσουμε ως παράδειγμα την δημιουργία του ιζήματος του ιόντος του βαρίου και του θειικού άλατος.
Νίκι Λάουντα
Θάνατος
Ο Λάουντα απεβίωσε στις 20 Μαΐου του 2019 στη διάρκεια του ύπνου του στο θάλαμο του Πανεπιστημιακού Νοσοκομείου της Ζυρίχης στην Ελβετία, όπου νοσηλευόταν.
Πρόεδρος της Ουκρανίας
Ο Πρόεδρος της Ουκρανίας (ουκρανικά: Президент України, Πρεζιντέντ Ουκραΐνι), σύμφωνα με το Σύνταγμα της Ουκρανίας, είναι η κεφαλή του Κράτους το οποίο και αντιπροσωπεύει. Είναι ο εγγυητής της εθνικής κυριαρχίας και της εδαφικής ακεραιότητας της χώρας και θεματοφύλακας του Συντάγματος, των νόμων, των δικαιωμάτων και των ελευθεριών των πολιτών της Ουκρανίας.
Νίκι Λάουντα
Εξωτερικοί σύνδεσμοι
Κατηγορία:Αυστριακοί οδηγοί Φόρμουλα 1 Κατηγορία:Παγκόσμιοι Πρωταθλητές Φόρμουλα 1
Πρόεδρος της Ουκρανίας
Η Ουκρανία είναι προεδρική κοινοβουλευτική Δημοκρατία με ημιπροεδρικό σύστημα, που έχει εκχωρήσει στον Πρόεδρο της χώρας αυξημένες και ζωτικής σημασίας αρμοδιότητες και σημαντικές εξουσίες. Ο Πρόεδρος αντιπροσωπεύει τη χώρα στις διεθνείς σχέσεις, ορίζει τις κατευθυντήριες γραμμές της εξωτερικής και αμυντικής πολιτικής, διαχειρίζεται μαζί με τον Πρωθυπουργό και την κυβέρνηση την εσωτερική πολιτική, διαπραγματεύεται και επικυρώνει διεθνείς συνθήκες. Εκλέγεται άμεσα από τον λαό της Ουκρανίας για θητεία 5 ετών, η οποία μπορεί να ανανεωθεί μία φορά. Η προεδρική κατοικία βρίσκεται στο Μέγαρο Μαριίνσκι του Κιέβου, ενώ υπάρχουν και άλλα κτίρια που εξυπηρετούν τις ανάγκες της Προεδρίας της Ουκρανίας.
Έγκλειση
Μηχανισμός έγκλεισης
Στα αρχικά στάδια, η διάλυση περιέχει παραπανίσια ιόντα βαρίου και το στερεό έχει ένα μεγάλο αριθμό από αυτά τα ιόντα κολλημένα στην επιφάνειά του. Με επιπρόσθετη ποσότητα του αντιδραστηρίου, τα θειικά ιόντα βρίσκουν τον δρόμο τους στην επιφάνεια των μορίων, μετατοπίζουν τα ανιόντα μέσα στην αντιιοντική στοιβάδα και συνδυάζονται με τα κολλημένα ιόντα βαρίου. Αυτή η διαδικασία αναμφισβήτητα λαμβάνει μέρος πολύ γρήγορα. Υπάρχει επίσης πιθανότητα ότι μερικά από τα ξένα αντι-ιόντα μπορεί να μην μετατοπιστούν έγκαιρα ώστε να αποτρέψουν να περικυκλωθούν ολοκληρωτικά από το αναπτυσσόμενο στερεό. Όταν αυτό συμβαίνει, υπάρχει μια ατέλεια μέσα στο κρύσταλλο η οποία περιέχει εσωτερικά προσκολλημένα ιόντα βαρίου και αντι-ιόντα. Αν, όντως, η προσκόλληση παίζει έναν ενδιάμεσο ρόλο στην διαδικασία της έγκλεισης, τότε εμείς πρέπει να περιμένουμε ότι η αντίστροφη σειρά μίξης θα οδηγήσει στην συγκαθίζηση μιας διαφορετικής χημικής ένωσης. Σε αυτή την περίπτωση μπορεί να βρούμε συγκαθίζηση των θειικών αλάτων, για κάτω από αυτές τις συνθήκες θα είναι θειικά ιόντα τα οποία πρωτίστως έχουν προσκολληθεί. Κατιονικά αντι-ιόντα όπως το νάτριο θα έχουν εγκλωβιστεί από την ταχεία ανάπτυξη του στερεού.
Πρόεδρος της Ουκρανίας
Από την ανακήρυξη της Ανεξαρτησίας της Ουκρανίας στις 24 Αυγούστου του 1991, ως επακόλουθο της διάλυσης της Σοβιετικής Ένωσης, και της δημιουργίας του αξιώματος του Προέδρου στις 5 Δεκεμβρίου του ίδιου έτους έχουν θητεύσει έως σήμερα έξι Πρόεδροι.
Έγκλειση
Μηχανισμός έγκλεισης
Η συγκαθίζηση του ανιόντος είναι σημαντικά μεγαλύτερη σε κάθε πείραμα, όπου το ίζημα σχηματίζεται με παραπανίσια ιόντα βαρίου στην διάλυση από ότι όταν υπάρχουν παραπανίσια θειικά άλατα. Αυτή η κατάσταση αντιστρέφεται για την συγκαθίζηση των ιόντων νατρίου. Ωστόσο, υπολογίσιμη συγκαθίζηση των ανιόντων συμβαίνει σε μερικές περιπτώσεις ακόμα και όπου μεγάλες ποσότητες θειικών αλάτων είναι παρούσες στην διάλυση. Έτσι 217 μικροmol νιτρικού άλατος και 107 μικροmol ιόντα χλωρίου βρίσκονται μέσα στο βαριούχο θειικό άλας, κάτω από συνθήκες όπου μικρή προσκόλληση αυτών των ιόντων περιμένουμε. Αυτό υπονοεί ότι ο μηχανισμός που προτείνεται στις προηγούμενες παραγράφους δεν είναι επαρκής για να υπολογίσουμε για όλες τις συγκαθίζουσες ατέλειες. Σε αυτή τη σχέση είναι απαραίτητο να τονιστεί ότι όχι όλοι οι χημικοί πιστεύουν ότι η συγκαθίζηση των νιτρικών ιόντων με βαριούχα θειικά άλατα είναι στην πραγματικότητα αποτέλεσμα έγκλεισης. Για παράδειγμα, ο Walden και ο Cohen, στην βάση των παρατηρήσεων με ακτίνες Χ, είναι της άποψης ότι αυτό είναι ένα φαινόμενο στερεής διάλυσης. Ο Schneider και ο Rieman, από την άλλη πλευρά, ισχυρίζονται ότι ο όγκος του συγκαθιζόμενου νιτρικού άλατος είναι σε μορφή έγκλεισης.
Πρόεδρος της Ουκρανίας
Πρώτος Πρόεδρος ορκίστηκε ο Λεονίντ Κραβτσούκ, (1991 - 1994). Δεύτερος Πρόεδρος και ο μόνος μέχρι σήμερα που έχει συμπληρώσει δυο θητείες στο αξίωμα έγινε ο Λεονίντ Κούτσμα (1994 - 2005). Τρίτος Πρόεδρος ανέλαβε ο Βίκτορ Γιούστσενκο (2005 - 2010), τον οποίο διαδέχτηκε ο Βίκτορ Γιανουκόβιτς (2010 - 2014). Από το 2014 και μετά, περίοδος κατά την οποία η χώρα βυθίστηκε σε μια συνεχιζόμενη διαμάχη με τη Ρωσία, πρόεδρος μεταβατικός (μετά την καθαίρεση του Γιανουκόβιτς και για το διάστημα που χρειάστηκε ώστε να προγραμματιστούν οι εκλογές του 2014) ορκίστηκε ο Ολεξάντρ Τουρτσίνοφ (2014) για να δώσει την θέση του, κατόπιν Προεδρικών εκλογών στον Πέτρο Ποροσένκο (2014 - 2019).
Έγκλειση
Αποτελέσματα της πέψης ποσότητας στην έγκλειση
Έχει βρεθεί πειραματικά ότι η ποσότητα μιας εγκλειόμενης ουσίας σε ένα ίζημα μειώνεται -συχνά σημαντικά- κατά την πέψη. Η αποτελεσματικότητα της διαδικασίας της πέψης αναμφισβήτητα αυξάνεται από την ταχεία ανακρυστάλλωση και την επακόλουθη τελειοποίηση του πλέγματος όπου λαμβάνει χώρα καθώς το στερεό στέκεται σε επαφή με το μητρικό υγρό. Κατά την διάρκεια αυτή, συνεχόμενες διαλύσεις και ανακαθιζήσεις λαμβάνουν μέρος. Αυτό ανοίγει τον κρύσταλλο και εκθέτει τουλάχιστον μέρη της περιοχής που περιέχουν τις εγκλωβισμένες ατέλειες. Αυτές μπορούν να αντικατασταθούν από το παρόν ιοντικό πλέγμα παραπανίσια μέσα στο μητρικό υγρό για να δώσει μια τέλεια κρυσταλλική δομή.
Πρόεδρος της Ουκρανίας
Από το 2019 και ως σήμερα, Πρόεδρος της χώρας και αυτός ο οποίος ηγείται της χώρας του κατά τη διάρκεια της ρωσικής εισβολής στην Ουκρανία είναι ο Βολοντίμιρ Ζελένσκι.
Έγκλειση
Αντιμετώπιση
Το φαινόμενο της έγκλεισης αντιμετωπίζεται όταν η καταβύθιση γίνεται απουσία, όσο δυνατόν είναι αυτό, ξένων προσμίξεων ή αφήνοντας το ίζημα για κάποιο χρονικό διάστημα σε θερμό χώρο (ατμόλουτρο). Τότε γίνεται μέσα στο πλέγμα μία ανακατάταξη των ιόντων ώστε τα ξένα ιόντα να απωθούνται προς το εξωτερικό του πλέγματος άρα και του ιζήματος. Στις περιπτώσεις που η μόλυνση έχει οδηγήσει στη δημιουργία μικτών κρυστάλλων η μόνη διαδικασία που θα οδηγήσει στον καθαρισμό του ιζήματος είναι η αναδιάλυση και η επανακαταβύθιση του. Για να είναι επιτυχής όμως μία τέτοια διαδικασία πρέπει να γίνεται σε μικρή χρονική απόσταση από την στιγμή της καταβύθισης.
Πρόεδρος της Ουκρανίας
Εξουσίες του Προέδρου
Σύμφωνα με το εν ισχύ Σύνταγμα της Ουκρανίας ο Πρόεδρος της χώρας, διασφαλίζει την ανεξαρτησία, την εθνική ασφάλεια και τη νόμιμη διαδοχή του κράτους, είναι ο αρχιστράτηγος των Ενόπλων Δυνάμεων της Ουκρανίας, διοικεί τους τομείς της εθνικής ασφάλειας και της άμυνας του κράτους, και ηγείται του Συμβουλίου Εθνικής Ασφάλειας και Άμυνας της Ουκρανίας.
Έγκλειση
Αντιμετώπιση
Η αναδιάλυση και επανακαταβύθιση στηρίζονται στο γεογνός ότι όταν το ίζημα αναδιαλυθεί στο νέο διάλυμα η αναλογία των ιόντων των οποίων επιδιώκεται η καταβύθισή τους ως προς ξένα ιόντα που είχαν προκαλέσει την μόλυνση θα είναι πια πάρα πολύ μεγάλη. Έτσι η πιθανότητα και στη νέα φάση καταβύθισης, τα πολύ λίγα πια ξένα ιόντα του διαλύματος να περάσουν στο ίζημα, έχει σχεδόν μηδενισθεί. Στην περίπτωση βεβαίως που επιδίωξη είναι η παραλαβή καθαρότατων ενώσεων με την διαδικασία της αναδιαλύσεως και καταβυθίσεως, η διαδικασία αναδιάλυσης και επανακαταβύθισης επαναλαμβάνεται πολλές φορές μέχρις ότου η ουσία που έχει προκύψει να μπορεί να χαρακτηρισθεί ως ‘καθαρότατη’.
Πρόεδρος της Ουκρανίας
Εξουσίες του Προέδρου
Οι σημαντικότερες αρμοδιότητες του Προέδρου είναι οι εξής:
Έγκλειση
Βιβλιογραφία
Εγκλειση
ΏΠΑ (τραγούδι)
Το "ΏΠΑ!" είναι ένα τραγούδι που ηχογραφήθηκε από τον Έλληνα τραγουδιστή Γιώργο Αλκαίο. Το τραγούδι γράφτηκε από τον ίδιο τον Γιώργο Αλκαίο, τον Γιάννη Αντωνίου, τον Δημήτρη Χορταριά, τον Μάνο Χορταριά, τον Διονύση Σχοινά, τον Τόλη Σχοινά, την Κασσιανή Καραγιουλέ και τον Σταύρο Αποστόλου. Το τραγούδι είναι πιο γνωστό ως η ελληνική συμμετοχή στο, που πραγματοποιήθηκε στο Όσλο.
Το τραγούδι κυκλοφόρησε από τον τηλεοπτικό οργανισμό Ελληνική Ραδιοφωνία Τηλεόραση (ΕΡΤ) στις 26 Φεβρουαρίου 2010 μαζί με τα άλλα υποψήφια τραγούδια από τον εθνικό τελικό, ενώ μια ψηφιακή λήψη κυκλοφόρησε στις 12 Μαρτίου 2010 σε συνεργασία με την Universal Music Greece.
Ιστορικό και σύνθεση
Ο Αλκαίος είχε αρχικά γράψει τη μουσική στο τραγούδι περίπου δύο χρόνια πριν, χωρίς την πρόθεσή του να το υποβάλει στον διαγωνισμό τραγουδιού της Eurovision εκείνη την εποχή. Αφού ο στιχουργός Γιάννης Αντωνίου άκουσε τη μουσική ένα χρόνο αργότερα, ζήτησε από τον Αλκαίο να γράψει στίχους για αυτό. Στη διαδικασία, άλλοι μουσικοί και υπάλληλοι από το Friends Music Factory, συμπεριλαμβανομένων των Διονύση Σχοινά, Κασσιανή Καραγκιουλέ, Δημήτρη Χορταριά, Σταύρο Αποστόλου, Τόλη Σχοινά και Μάνο Χορταριά, μεταξύ άλλων, έγραψαν και συνέβαλαν στους μισούς στίχους για το τραγούδι. Με την ολοκλήρωση, ο καλός φίλος και μουσικός Διονύσης Σχοινάς μαζί με τον Γιάννη Αντωνίου προέτρεψαν τον Αλκαίο να υποβάλει το τραγούδι στον ραδιοτηλεοπτικό σταθμό ΕΡΤ για να συμμετάσχει στον εθνικό τελικό. Αρχικά σκοπεύοντας να είναι μόνο ο συνθέτης του τραγουδιού, ο Αλκαίος συμφώνησε να υποβάλει το τραγούδι και ο Σχοινάς το παρέδωσε στα γραφεία της ΕΡΤ. Αργότερα, αποφασίστηκε ότι ο Αλκαίος θα ερμήνευσε το τραγούδι στη σκηνή μαζί με τους "φίλους", τους "Friends".
Η συμμετοχή αυτή ήταν η πρώτη από το που τραγουδήθηκε εξ ολοκλήρου στα ελληνικά. Το "Ώπα" είναι μια ελληνική παρεμβολή που χρησιμοποιείται για να εκφράσει τη χαρά ή το υψηλό πνεύμα, ειδικά εν ώρα χορού. Σύμφωνα με τον Αλκαίο, το "Ώπα" είναι μια ευτυχισμένη λέξη και ακριβώς αυτό που χρειάζονται οι άνθρωποι σε μια περίοδο ταλαιπωρίας. Το τραγούδι έχει να κάνει με το να αφήσουμε πίσω το παρελθόν και να αρχίσουμε ξανά. Σε έναν κόσμο που συγκλονίζεται από τις οικονομικές συνθήκες του 2008, ο Αλκαίος πιστεύει ότι οι άνθρωποι έπρεπε απλώς να πουν "ΏΠΑ" και να προχωρήσουν. Όσον αφορά τον δεσμό του "Ώπα" στο τραγούδι με την τρέχουσα οικονομική κατάσταση στον κόσμο, ο Αλκαίος δήλωσε: Νομίζω ότι οι Έλληνες θέλουν να πουν "ΏΠΑ" και να βγαίνουν και... ξέρετε, να σπάσουν ένα πιάτο, και ξέρετε, με πολύ... χορό, συναίσθημα και χαμόγελο. Ζήστε ή αφήστε το. Αυτή είναι η λέξη που τραγουδούμε.
Μουσικό βίντεο και προώθηση
Λόγω των οικονομικών δυσκολιών που αντιμετώπιζε η εθνική ελληνική τηλεόραση (ΕΡΤ), ο ραδιοτηλεοπτικός οργανισμός ήταν πρόθυμος να χρησιμοποιήσει την εθνική τελική παράσταση μόνο ως το επίσημο μουσικό βίντεο για το τραγούδι που κυκλοφόρησε στις 19 Μαρτίου 2010. Παρόλο που η ΕΡΤ κυκλοφόρησε ένα μουσικό βίντεο για το τραγούδι από τη ζωντανή παράσταση, ο Αλκαίος χρηματοδότησε την παραγωγή ενός άλλου μουσικού βίντεο που σκηνοθετήθηκε από τον Sherif Francis. Το μουσικό βίντεο γυρίστηκε στη Μήλο.
Ελληνικός Τελικός 2010
Επτά τραγούδια συμμετείχαν στις 12 Μαρτίου 2010 στον Ελληνικό Τελικό. Το τραγούδι εμφανίστηκε τέταρτο στον τελικό με τον Αλκαίο μαζί με τους "Friends", που αποτελούσαν οι μουσικοί Ιάκωβος Γκόγκουα, Ευγένιος Μπούλι, Πέτρος Ζλάτκος και Αναστάσιος Καναρίδης που ενήργησαν ως υποστηρικτές τραγουδιστές και υποστηρικτές χορευτές, μαζί με τον Λάζο Ιωαννίδη που παίζει τη λύρα κατά τη διάρκεια του διαλείμματος του τραγουδιού.
Στο τέλος της ψηφοφορίας, το "ΏΠΑ" αποκαλύφθηκε ως νικητήριο.
Στο Όσλο
Η Ελλάδα εμφανίστηκε 13η στο δεύτερο μισό του πρώτου ημιτελικού του διαγωνισμού στις 25 Μαΐου στο Όσλο της Νορβηγίας. Η απόδοση του διαγωνισμού διέφερε από αυτή του εθνικού τελικού. Ο Αλκαίος προκρίθηκε από τον πρώτο ημιτελικό, αφού τερμάτισε στη 2η θέση, μόνο πίσω από το Βέλγιο, και συνέχισε για τον τελικό στις 29 Μαΐου 2010. Στο τέλος, η Ελλάδα τερμάτισε 8η, με 141 βαθμούς, ενώ για την περισσότερη ώρα της ψηφοφορίας, η Ελλάδα ήταν στην πρώτη τριάδα (και μάλιστα ήταν στην πρώτη θέση για λίγο). Ήταν το υψηλότερα πλασαρισμένο μη αγγλικό τραγούδι του διαγωνισμού. Το "ΏΠΑ" ήταν το πιο δημοφιλές τραγούδι για την κριτική επιτροπή του Ηνωμένου Βασιλείου, απονέμοντας του 12 βαθμούς. Μετά την Eurovision, το "ΏΠΑ" υιοθετήθηκε επίσημα από το Πανεπιστήμιο του Bournemouth στο Ηνωμένο Βασίλειο ως ύμνος επιτόπιων έργων στο πρόγραμμα ανασκαφής κατά τη διάρκεια του Ιουνίου και του Ιουλίου 2010.
Διασκευές
Ο Ισραηλινός τραγουδιστής Mizrahi Omer Adam κυκλοφόρησε μια έκδοση αυτού του τραγουδιού στην εβραϊκή γλώσσα τον Οκτώβριο του 2010 με την ονομασία "Hopa". Το τραγούδι είναι επίσης ένα κομμάτι από το ντεμπούτο άλμπουμ του, Names Mimeh.
Εξωτερικοί σύνδεσμοι
Κατηγορία:Τραγούδια του 2010 Κατηγορία:Singles του 2010 Κατηγορία:Ελληνόφωνα τραγούδια Κατηγορία:Τραγούδια στον διαγωνισμό τραγουδιού της Eurovision Κατηγορία:Τραγούδια της Ελλάδας στη Eurovision
Η υποδοχή του Λόρδου Βύρωνα στο Μεσολόγγι
Η υποδοχή του Λόρδου Βύρωνα στο Μεσολόγγι είναι ελαιογραφία που δημιούργησε ο Θεόδωρος Βρυζάκης το 1861. Εκτίθεται στην Εθνική Πινακοθήκη.
Το θέμα
Απεικονίζει την άφιξη του Άγγλου φιλέλληνα Λόρδου Μπάυρον στο Μεσολόγγι κατά την οποία έτυχε θερμής υποδοχής. Εμφανίζεται ερχόμενος από το λιμάνι συνοδευόμενος από τον φίλο του Εδουάρδο Ιωάννη Τρελώνυ και με πλήθος οπλιτών οι οποίοι ζητωκραυγάζουν. Τον υποδέχονται οι τοπικές αρχές και ο Αλέξανδρος Μαυροκορδάτος που τον είχε προσκαλέσει.